โละ-ล้างสต๊อก.! แคมเปญก่อนใช้ LTV
ค่ายอสังหาริมทรัพย์ดาหน้าอัดแคมเปญ “โละ-ล้างสต๊อก” ก่อนมาตรการควบคุมสินเชื่อ Loan to Value (LTV) ของแบงก์ชาติ จะเริ่มมีผลบังคับใช้ 1 เม.ย.62 เป็นต้นไป..บางค่ายเป็นจังหวะกระตุ้นยอดขาย..บางค่ายได้ทีระบายสต๊อก..อันนี้ก็แล้วแต่ค่ายใดมีของเหลือหรือขายไม่ออกมากแค่ไหน..!?
13 มี.ค. 2562

สำนักข่าวรัชดา
ค่ายอสังหาริมทรัพย์ดาหน้าอัดแคมเปญ “โละ-ล้างสต๊อก” ก่อนมาตรการควบคุมสินเชื่อ Loan to Value (LTV) ของแบงก์ชาติ จะเริ่มมีผลบังคับใช้ 1 เม.ย.62 เป็นต้นไป..บางค่ายเป็นจังหวะกระตุ้นยอดขาย..บางค่ายได้ทีระบายสต๊อก..อันนี้ก็แล้วแต่ค่ายใดมีของเหลือหรือขายไม่ออกมากแค่ไหน..!?
แต่ไม่ว่าจะด้วยเหตุผลอันใด.! น่าจะกระตุ้นตลาดอสังหาริมทรัพย์ที่เงียบเหงาเป่าสาก..ตั้งแต่ปลายปีที่ผ่านมา ได้มีชีวิตชีวาขึ้นในช่วงโค้งสุดท้ายนี้ได้บ้าง..!?
มาเริ่มกันที่บริษัท อนันดา ดีเวลลอปเม้นท์ จำกัด (มหาชน) หรือ ANAN ส่งแคมเปญ Ananda Absolute Zero “จ่าย 0 บาทอยู่ฟรี 2 ปี” เริ่มวันนี้-28 มีนาคม 2562 นำ 6 โครงการคอนโดมิเนียมพร้อมอยู่ แบรนด์ระดับพรีเมียม “แอชตัน” และ “ไอดีโอคิว” ย่านสีลม-อโศก-จุฬา-สุขุมวิท 41-ชิดลมและสยาม พร้อมข้อเสนอพิเศษทุกโครงการที่เข้าร่วมแคมเปญ
ขณะที่บริษัท ออริจิ้น พร็อพเพอร์ตี้ จำกัด (มหาชน) หรือ ORI ออกมาเกทับทันที ด้วยแคมเปญ ORIGIN LAST CHANCE ! “ลดด่วน ขบวนสุดท้าย” รับสิทธิ์ผ่อน 0% นาน 3 ปี กู้เต็ม 100% และฟรีทุกค่าใช้จ่ายในโครงการนอตติ้งฮิลล์ ดิ เอ็กซ์คลูซีฟ เจริญกรุง, โครงการไนท์บริดจ์ สเปซ พระราม 9, โครงการไนท์บริดจ์ ไพร์ม อ่อนนุช  ด้วยราคาเริ่มต้น 1.59 ล้านบาทต่อยูนิต
ตามมาด้วยบริษัท ควอลิตี้เฮ้าส์ จำกัด (มหาชน)  หรือ QH จัดแคมเปญ “Spark Deal” มีส่วนลดสูงสุด 300,000 บาท กับ 3 โครงการบ้านพร้อมอยู่โซนสุขสวัสดิ์-ประชาอุทิศ 90 ตั้งแต่วันที่ 16-31 มีนาคม 2562 โดย 3 โครงการที่ว่า คือ โครงการบ้านเดี่ยวคาซ่า วิลล์ ประชาอุทิศ 90 โครงการบ้านเดี่ยวและบ้านแฝดคาซ่า PRESTO ประชาอุทิศ 90 โครงการพรีเมี่ยมทาวน์โฮม คาซ่า ซิตี้ ประชาอุทิศ 90
ส่วนบริษัท ศุภาลัย จำกัด (มหาชน) หรือ SPALI จัดโปรโมชั่นจองราคาพิเศษ 999 บาท เพียง 9 วัน ตั้งแต่ 16-24 มีนาคม 2562 นำทาวน์โฮม 5 โครงการเข้าแคมเปญ อาทิ โครงการศุภาลัยวิลล์ รังสิต คลอง 2, โครงการโนโววิลล์ พหลโยธิน-ลำลูกกา, โครงการศุภาลัยเบลล่า วงแหวน ลำลูกกา คลอง 4, โครงการศุภาลัย เบลล่า วงแหวน-ลำลูกกา คลอง 6 โครงการศุภาลัย เบลล่า กรุงเทพฯ-ปทุมธานี และฟรี! ค่าใช้จ่ายวันโอนกรรมสิทธิ์
ค่ายบริษัท พฤกษา โฮลดิ้ง จำกัด (มหาชน) หรือ PSH จัดแคมเปญ “จะขอก็รีบขอ” กับส่วนลดสูงสุด 300,000 บาท ลงทะเบียนออนไลน์ลดเพิ่ม 30,000 บาท
ส่วน “เจ้าพ่อคอนโดฯระดับกลาง” อย่างบริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดตัวแคมเปญ “ลุมพินี ราคา OUTLET” ช่วง 16-31 มีนาคม 2562 นำ 16 โครงการพร้อมอยู่ทั้งบ้าน ทาวน์โฮมและคอนโดมิเนียม กว่า 660 ยูนิต มูลค่า 1,160  ล้านบาท ด้วยเงินจองเริ่มตั้งแต่ 5,000 บาท สำหรับคอนโดมิเนียม และ 10,000 บาท สำหรับบ้าน ด้วยราคาขายตั้งแต่ 0.9-8.9 ล้านบาท
ปิดท้ายที่บริษัท โนเบิล ดีเวลลอปเมนท์ จำกัด (มหาชน) หรือ NOBLE ที่เหนียวหนึบ..เกินไป๊.!! ชื่อแคมเปญสวยหรู “ฮอตที่สุดในย่าน” ด้วยโครงการโนเบิลรีวอลฟ์ รัชดา และโครงการโนเบิลรีวอลฟ์ รัชดา 2 ลงทะเบียนรับส่วนลดออนไลน์ 50,000 บาท..จัดแคมเปญทั้งทีน้อยเกิ๊น..!??
..ใครใคร่ชอบ..ใคร่เลือกค่ายไหน.!? เอาที่สบายใจได้เลย.!!
แต่อดเป็นห่วงไม่ได้ว่าไตรมาส 2/2562 จะมีของขายไหมเนี่ย..!??
….อิ อิ อิ…
 